માનવમિત્ર, ગુજરાત : શિક્ષકોને તળાવ ઉંડા કરવાના કામમાં જોતરવાના આદેશ કર્યા છે. ઉત્સવો, મેળાવડા, વાઈબ્રન્ટ ના તાયફામાં વ્યસ્ત રહેતા શિક્ષકો શિક્ષણ સિવાયનું તમામ કામ કરે છે પણ તેઓ બંધવા મજુર હોય તેમ ખાંડા ખોદવાની મજુરી કરાવી ભાજપ સરકારે ગુરૂદ્રોહની સાથે સાથે વહીવટી અણઆવડત સિધ્ધ કરી છે અને શિક્ષકને ગુરુને બદલે લઘુ બનાવી દીધો છે. ગુજરાત પ્રદેશ કોંગ્રેસ સમિતિના પ્રવક્તા જયરાજસિંહે જણાવ્યું છે કે એકબાજુ શાળા સંચાલકો ને ઊંચી ફી વસુલવાની છુટ અને બીજી બાજુ શિક્ષકોને ટુંકા અને બાંધ્યા પગારમાં સરકારના ગુલામ હોય તેવા દ્રષ્ટિકોણથી તમામ અશૈક્ષણીક જવાબદારી આપવાની બેવડી નિતિએ શિક્ષણની ઘોર ખોદી નાખી છે. ખરેખર તો સરકારે શિક્ષકો અને શિક્ષણ ક્ષેત્રે પડેલા એના ગેરવહીવટના ખાડા પુરવા જોઈએ પણ ગુજરાતની કમનસીબી એ ગુરૂપુજન તો દુર ગુરૂઓ ને ખાડા ખોદાવી દાળીયા મજદુર બનાવી દીધા.